Αρακάς με καπνιστό ζαμπόν, πατατούλες, καρότα baby και μανιτάρια
Μια συνταγή με έμπνευση από το βιβλίο της Χρύσας Παραδείση «Εικονογραφημένη Μαγειρική και Ζαχαροπλαστική», ένα ρετρό πιάτο ιδανικό ως συνοδευτικό για το ψητό στο γιορτινό ή στο καθημερινό τραπέζι.
500 γρ. πατατούλες baby, με τη φλούδα , 500 γρ. μανιτάρια, λευκά και καφέ, ανάμεικτα, κομμένα στα 4 , 2 κουτ. σούπας ψιλοκομμένος μαϊντανός , 2 κουτ. σούπας βαλσαμικό ξίδι , 500 γρ. καροτάκια σε φετάκια , 150 γρ. καπνιστό χοιρινό ζαμπόν, σε ενιαίο κομμάτι (όχι φέτες), κομμένο σε μικρά καρέ σαν ζάρια , 350 γρ. αρακάς κατεψυγμένος , 120 ml ελαιόλαδο , αλάτι, φρεσκοτριμμένο πιπέρι
Για να φτιάξουμε τον αρακά με καπνιστό ζαμπόν, πατατούλες, καρότα και μανιτάρια ξεκινάμε με τις πατάτες, τις πλένουμε και βουρτσίζουμε  σχολαστικά τις πατάτες, χωρίς να τις ξεφλουδίσουμε.Τις βράζουμε σε μπόλικο νερό, για 30-40 λεπτά, μέχρι να μαλακώσουν καλά αλλά να μη σκάσουν. Τις στραγγίζουμε καλά.Σε μεγάλο αντικολλητικό τηγάνι ζεσταίνουμε 30 ml από το ελαιόλαδο σε δυνατή φωτιά και βάζουμε τις μισές πατατούλες.Αλατοπιπερώνουμε και τις σοτάρουμε για 3-4 λεπτά ή μέχρι να ροδίσουν καλά από όλες τις μεριές.Τις βγάζουμε με τρυπητή κουτάλα και τις στραγγίζουμε  σε χαρτί κουζίνας.Στο ίδιο λάδι και με τον ίδιο τρόπο σοτάρουμε και τις υπόλοιπες πατατούλες  και τις βάζουμε μαζί με την πρώτη δόση. Τις βάζουμε σε φαρδύ μπολ.Αδειάζουμε το λάδι από το τηγάνι και χωρίς να καθαρίσουμε το σκεύος προσθέτουμε άλλα 30 ml από το υπόλοιπο ελαιόλαδο και το ζεσταίνουμε σε δυνατή φωτιά.Ρίχνουμε τα μισά μανιτάρια, τον μισό μαϊντανό και αλατοπίπερο και σοτάρουμε για 6-7 λεπτά, ανακατεύοντας συνεχώς, μέχρι τα μανιτάρια να ροδίσουν - με δυνατή φωτιά και συνεχές ανακάτεμα τα εμποδίζουμε να αποβάλουν τα υγρά τους και να «βράσουν» αντί να ψηθούν και να ροδίσουν.Τα βγάζουμε και αυτά με τρυπητή κουτάλα και σοτάρουμε με τον ίδιο τρόπο τα υπόλοιπα μανιτάρια με τον υπόλοιπο μαϊντανό και αλατοπίπερο, στο λάδι που έμεινε στο τηγάνι.Μόλις σοταριστεί και η δεύτερη δόση, ξαναβάζουμε την  πρώτη δόση στην κατσαρόλα, ανακατεύουμε και σβήνουμε με το βαλσαμικό ξίδι. Σοτάρουμε  για άλλο 1 λεπτό, ανακατεύοντας, και τα βγάζουμε με τρυπητή κουτάλα σε ένα μπολ.Καθαρίζουμε τα καροτάκια με το πίλερ, το εργαλείο που ξεφλουδίζουμε τα λαχανικά, χωρίς να αποκόψουμεΤα βράζουμε σε μπόλικο αλατισμένο νερό, για 10 λεπτά, μέχρι να μαλακώσουν, και τα στραγγίζουμε καλά.Πετάμε το λάδι από το τηγάνι όπου σοτάραμε τα μανιτάρια και ρίχνουμε άλλα 30 ml από  το υπόλοιπο ελαιόλαδο. Το σοτάρουμε για 2-3 λεπτά, σε μέτρια φωτιά (όχι σε δυνατή γιατί δεν θέλουμε να ροδίσουν και να χάσουν το χρώμα τους, αλλά απλώς να γυαλίσουν ωραία).Τα βγάζουμε με τρυπητή κουτάλα και τα βάζουμε κατευθείαν σε ένα πιάτο σερβιρίσματος.Ρίχνουμε στο τηγάνι το  υπόλοιπο ελαιόλαδο και το ζεσταίνουμε σε δυνατή φωτιά.Σοτάρουμε τα κυβάκια του ζαμπόν, ανακατεύοντας, για 3-4 λεπτά, μέχρι να ροδίσουν απαλά.Ρίχνουμε και τον ωμό αρακά και σοτάρουμε για άλλα 6-7 λεπτά, μέχρι ο αρακάς να μαλακώσει και να γυαλίσει και το ζαμπόν να ροδίσει ωραία. Αλατοπιπερώνουμε, ανακατεύουμε και αποσύρουμε από τη φωτιά.Για να σερβίρουμε τον αρακά με καπνιστό ζαμπόν, πατατούλες, καρότα και μανιτάρια, είτε βάζουμε το κάθε σοταρισμένο υλικό σε διαφορετικά σημεία της πιατέλας γύρω από την κότα (αν είναι αρκετά μεγάλο το σκεύος) είτε μοιράζουμε το καθένα σε ξεχωριστές μικρές πιατέλες ή μπολ.
Αλλαντικά,Αρακάς,Πατάτες